Številka: 110-6/2025-6214-1

Datum: 1. 9. 2025

Na podlagi 58. člena Zakona o javnih uslužbencih (Uradni list RS, št. [63/07](http://www.uradni-list.si/1/objava.jsp?sop=2007-01-3411) – uradno prečiščeno besedilo, [65/08](http://www.uradni-list.si/1/objava.jsp?sop=2008-01-2817), [69/08](http://www.uradni-list.si/1/objava.jsp?sop=2008-01-3014) – ZTFI-A, [69/08](http://www.uradni-list.si/1/objava.jsp?sop=2008-01-3015) – ZZavar-E, [40/12](http://www.uradni-list.si/1/objava.jsp?sop=2012-01-1700) – ZUJF, [158/20](http://www.uradni-list.si/1/objava.jsp?sop=2020-01-2765) – ZIntPK-C, [203/20](http://www.uradni-list.si/1/objava.jsp?sop=2020-01-3772) – ZIUPOPDVE, [202/21](http://www.uradni-list.si/1/objava.jsp?sop=2021-01-4069) – odl. US, [3/22](http://www.uradni-list.si/1/objava.jsp?sop=2022-01-0014) – ZDeb in [32/25](http://www.uradni-list.si/1/objava.jsp?sop=2022-01-0014) – ZJU-1, v nadaljevanju: ZJU)

**Upravna enota Jesenice**, Cesta železarjev 6a, Jesenice,

objavlja javni natečaj za zasedbo prostega uradniškega delovnega mesta za nedoločen čas, s polnim delovnim časom in petmesečnim poskusnim delom,

**svetovalec (šifra DM 29) v Oddelku za upravne notranje zadeve**

Kandidati, ki se bodo prijavili na prosto delovno mesto, morajo poleg splošnih pogojev, ki jih določajo predpisi s področja delovnega prava, izpolnjevati še naslednje pogoje:

* najmanj visokošolsko strokovno izobraževanje (prejšnje)/visokošolska strokovna izobrazba (prejšnja) ali najmanj visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja) ali najmanj visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja),
* najmanj 7 mesecev delovnih izkušenj,
* strokovni izpit iz upravnega postopka,
* usposabljanje za imenovanje v naziv,
* znanje slovenskega jezika,
* državljanstvo Republike Slovenije,
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev,
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi drugo delo na enaki stopnji zahtevnosti, kot je delovno mesto, za katero oseba kandidira, pri čemer se upošteva čas opravljanja takega dela in stopnja izobrazbe. Delovne izkušnje se dokazujejo z verodostojnimi listinami, iz katerih sta razvidna čas opravljanje dela in stopnja izobrazbe.

Kot ustrezne delovne izkušnje se štejejo tudi izkušnje javnih uslužbencev, ki so v okviru državne uprave ali v pravosodnih organih pridobili delovne izkušnje na delovnih mestih, za katere se zahteva dve stopnji nižja izobrazba, kot je zahtevana.

Zahtevane delovne izkušnje se skrajšajo za tretjino v primeru, da ima kandidat univerzitetno izobrazbo ali visoko strokovno izobrazbo s specializacijo oziroma magisterijem znanosti (prejšnjim) ali magistrsko izobrazbo (druga bolonjska stopnja).

Za delo na delovnem mestu »svetovalec« je zahtevana visoka raven aktivnega znanja slovenščine (drugi odstavek 3. člena Uredbe o potrebnem znanju slovenščine za posamezne poklice oziroma delovna mesta v državnih organih in organih samoupravnih lokalnih skupnosti ter pri izvajalcih javnih služb in nosilcih javnih pooblastil, Uradni list RS, št. 22/08).

Pri izbranem kandidatu se bo preverjalo, ali ima opravljen strokovni izpit iz upravnega postopka. V nasprotnem primeru bo moral izbrani kandidat strokovni izpit iz upravnega postopka, v skladu z 31. členom Zakona o splošnem upravnem postopku (Uradni list RS št. 24/06 – uradno prečiščeno besedilo, 105/06 – ZUS-1, 126/07, 65/08, 8/10, 82/13, 175/20 – ZIUOPDVE in 3/22 – ZDeb), opraviti najkasneje v treh mesecih od sklenitve delovnega razmerja.

Prav tako se bo pri izbranem kandidatu preverjalo ali ima opravljeno obvezno usposabljanje za imenovanje v naziv. V nasprotnem primeru bo moral izbrani kandidat najpozneje v enem letu od sklenitve pogodbe o zaposlitvi opraviti usposabljanje, na katerega ga bo v skladu s prvim odstavkom 89. člena ZJU napotil predstojnik.

Naloge delovnega mesta so:

* zbiranje, urejanje in priprava podatkov za oblikovanje zahtevnejših gradiv,
* samostojno oblikovanje manj zahtevnih gradiv s predlogi ukrepov,
* vodenje in odločanje v zahtevnih upravnih postopkih na prvi stopnji,
* opravljanje drugih upravnih nalog podobne zahtevnosti,
* pomoč pri pripravi osnutkov predpisov in drugih zahtevnejših gradiv.

Kandidat vloži prijavo na obrazcu, ki je sestavni del objave javnega natečaja in mora vsebovati:

1. Pisno izjavo kandidata o izpolnjevanju pogoja zahtevane izobrazbe, iz katere mora biti razvidna raven in smer izobrazbe, datum (dan, mesec, leto) zaključka izobraževanja ter ustanova, na kateri je bila izobrazba pridobljena.
2. Pisno izjavo o vseh dosedanjih zaposlitvah, iz katere je razvidno izpolnjevanje pogoja glede zahtevanih delovnih izkušenj, v izjavi kandidat navede datum sklenitve in datum prekinitve delovnega razmerja pri posameznem delodajalcu, ter kratko opiše delo in raven zahtevnosti dela, ki ga je opravljal pri tem delodajalcu.
3. Pisno izjavo kandidata, da:
* je državljan Republike Slovenije,
* ima znanje uradnega jezika,
* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev,
* zoper njega ni vložena pravnomočna obtožnica zaradi naklepnega kaznivega dejanja, ki se preganja po uradni dolžnosti,
* da je seznanjen in dovoljuje, da bo Upravna enota Jesenice podatke, ki jih je kandidat navedel v prijavi za prosto delovno mesto, obdelovalo za namen izvedbe tega postopka,
* za namen tega natečajnega postopka dovoljuje Upravni enoti Jesenice pridobitev podatkov iz 3. točke iz uradne evidence (v primeru, da kandidat z vpogledom v uradne evidence ne soglaša, bo moral sam predložiti ustrezna dokazila).

Zaželeno je, da prijava vsebuje tudi kratek življenjepis ter da kandidat v njej poleg formalne izobrazbe navede tudi druga znanja in veščine, ki jih je pridobil.

Strokovna usposobljenost kandidatov se bo presojala na podlagi navedb v prijavi, priloženih pisnih izjav in drugih dokazil, na podlagi razgovora s kandidati oziroma s pomočjo morebitnih drugih metod preverjanja strokovne usposobljenosti.

V skladu z 21. členom Uredbe o postopku za zasedbo delovnega mesta v organih državne uprave in v pravosodnih organih (Uradni list RS, št. 139/06 in 104/10) se v izbirni postopek ne uvrsti kandidat, ki ne izpolnjuje natečajnih pogojev.

Izbrani kandidat bo delo na delovnem mestu svetovalec opravljal v nazivu svetovalec III (izhodiščni plačni razred: 17 oziroma 2.012,14 evra bruto), pri čemer pridobi pravico do izplačila osnovne plače v vrednosti tega plačnega razreda postopno, na način iz 3. točke prvega odstavka 101. člena Zakona o skupnih temeljih sistema plač v javnem sektorju (Uradni list RS, št. 95/24), z možnostjo napredovanja v naziv svetovalec II in svetovalec I.

Z izbranim kandidatom bo sklenjeno delovno razmerje **za nedoločen čas,** **s polnim delovnim časom** in **petmesečnim poskusnim delom**. Izbrani kandidat bo delo opravljal v prostorih Upravne enote Jesenice, Cesta železarjev 6a, Jesenice in tudi v drugih uradnih prostorih, kjer Upravna enota Jesenice opravlja svoje naloge.

Kandidati vložijo prijavo v pisni obliki skupaj z izjavami, na priloženem obrazcu “Vloga za zaposlitev”, ki jo pošlje:

* v zaprti ovojnici z označbo: »za javni natečaj - svetovalec (šifra DM 29), številka: 110- 6/2025-6214« na naslov: Upravna enota Jesenice, Cesta železarjev 6a, 4270 Jesenice, ali
* na elektronski naslov: ue.jesenice@gov.si, z navedbo zadeve »za javni natečaj – svetovalec (šifra DM 29), številka: 110-6/2025-6214«, pri čemer veljavnost prijave ni pogojena z elektronskim podpisom,

in sicer v roku **15 dni** po objavi na osrednjem spletnem mestu državne uprave GOV.SI v zbirki delovnih mest (https://www.gov.si/zbirke/delovna-mesta/) in Zavodu Republike Slovenije za zaposlovanje.

Če je prijava poslana po pošti, se šteje, da je pravočasna, če je oddana na pošto priporočeno najkasneje zadnji dan roka za prijavo.

***Kandidate vljudno naprošamo, da zaradi upoštevanja ekonomskega in ekološkega vidika (vsaka prijava, ki jo Upravna enota Jesenice dobi po e-pošti, se namreč natisne) prijavo vložijo tako, da v celoti in z vsemi zahtevanimi podatki izpolnijo priloženi obrazec, ki vsebuje vse podatke, potrebne za popolno prijavo.***

Obvestilo o končanem izbirnem postopku bo objavljeno na osrednjem spletnem mestu državne uprave GOV.SI v zbirki delovnih mest (<https://www.gov.si/zbirke/delovna-mesta/>). Kandidati bodo o izbiri pisno obveščeni najkasneje v roku 60 dni po opravljeni izbiri.

Dodatne informacije o izvedbi javnega natečaja daje Melisa Hatić, na tel. št. 04 585 14 92, informacije o delovnem področju pa Nina Vister, na tel. št. 04 585 14 40, vsak delavnik med 8. in 12. uro.

V besedilu javne objave uporabljeni izrazi, zapisani v moški spolni slovnični obliki, so uporabljeni kot nevtralni za moške in ženske.

Alenka Burnik

 načelnica

Priloga:

- obrazec: vloga za zaposlitev